Wat sal ek dan nou sê.. | Adoons boer vorentoe
Wat sal ek dan nou sê..
Posted on Januarie 16, 2011 by Adoonsie
…oor die dag van vandag ?
Vandag sou my 12de huweliks herdenking gewees het. Maar die lewe het die snaakse manier om anders uit te werk as wat ‘n mens beplan het. En soms kom skop hy jou in die tande; want hy kan. En so is ek nou al vir 2 jaar en ‘n handvol dae geskei.
In die laaste twee jaar het ek al hoe onfikser en al hoe groter geword todat ek in Augustus van 2010 besluit het om ‘n plan te maak. Vanaf Augustus tot November het ek baie gesonder begin eet en baie gaan stap. In die proses het ek fase een van operasie tjoep afgehandel en my gewig af gekry vanaf 141kg tot by 120. En toe kom al die jaareind funksies en kersfees en so aan. Vreemd genoeg het ek net 1 kg opgetel oor daardie tydperk, maar ek het ook opgehou stap.
En so het ek dan toe op hierdie dag van vandag besluit dat dit tyd is om fase 2 van operasie tjoep aan te pak. Fase 2 gaan behels dat ek my gewig gaan afkry vanaf 121 tot by 100. En ek weet nou al dit gaan harde werk wees. Ek het vanaand vir die eerste keer in 2 maande weer gaan stap en ek moes tot my skok agterkom hoeveel van my fiksheid ek weer verloor het.
So… hou die spasie dop. Want hier gat ek weer.
This entry was posted in die lewe,gewig. Bookmark the permalink.
← Pappa wag vi jou
7 thoughts on “Wat sal ek dan nou sê..”
on Januarie 16, 2011 at 22:44
OK Nou verstaan ek beter wat jy bedoel het.
Sterkte met die tjoep!!
on Januarie 17, 2011 at 06:46
on Januarie 17, 2011 at 10:02
Vasbyt met operasie trekkertjoep, ek cheer kliphard vir jou (en deel maar gerus jou eet en oefengeheime met my 😉
on Januarie 17, 2011 at 14:13
Dis eintlik baie eenvoudig. Eet min. Loop baie.
on Januarie 17, 2011 at 14:53
Eish. Ek het gehoop jy gaan dit nie sê nie. Want ek hou mos van baie eet en glad nie loop nie (ek het ‘n mouterkar!)
on Januarie 17, 2011 at 15:04
Ja nee , glo my , ek verstaan presies. Ek is ook baie lief vir eet en soos my Pa altyd gesê het “Van sit , staan of loop bly lê die lekkerste.”
Maar nou ja. Ek het darem al tot hier gekom. Nou moet ek maar weer verder ook. Wie weet, miskien as ek mooi en maar, ok wag , dalk net maar is, dan vang ek ‘n mooi bobejaan wyfie se oog. 😉
on Januarie 17, 2011 at 17:57
Die wyfies wat ken van binne-in kyk, sal nie worry oor jou lyf(ie) nie . . .